2019. gada 5. novembrī Rīkojums Nr. 541

Rīgā (prot. Nr. 51 34. §)

**Par apropriācijas pārdali neatliekamu pasākumu īstenošanai labklājības nozarē**

1. Atbalstīt šādu apropriācijas pārdali starp Labklājības ministrijas budžeta apakšprogrammām 2019. gadā:

1.1. no budžeta apakšprogrammas 20.01.00 "Valsts sociālie pabalsti", samazinot dotāciju no vispārējiem ieņēmumiem un izdevumus sociālajiem pabalstiem (bērna kopšanas pabalstam) 3 221 211 *euro* apmērā:

1.1.1. uz budžeta apakšprogrammu 05.01.00 "Sociālās rehabilitācijas valsts programmas", palielinot dotāciju no vispārējiem ieņēmumiem 1 453 948 *euro* apmērā un izdevumus subsīdijām un dotācijām 914 401 *euro* apmērā rindas samazināšanai pēc tehniskajiem palīglīdzekļiem (787 376 *euro*) un sociālās rehabilitācijas pakalpojumu nodrošināšanai personām ar redzes invaliditāti un personām ar dzirdes invaliditāti (rindu mazināšanai) (127 025 *euro*), un izdevumus pārējiem valsts budžeta uzturēšanas izdevumu transfertiem pašvaldībām 539 547 *euro* apmērā asistenta pakalpojuma nodrošināšanai pašvaldībās;

1.1.2. uz budžeta apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem un izdevumus 1 292 368 *euro* apmērā, tai skaitā precēm un pakalpojumiem 642 611 *euro* apmērā (347 500 *euro* neatliekamu infrastruktūras sakārtošanas pasākumu īstenošanai valsts sociālās aprūpes centros, 295 111 *euro* materiāli tehniskās bāzes atjaunošanai valsts sociālās aprūpes centros) un pamatkapitāla veidošanai 649 757 *euro* apmērā (550 132 *euro* neatliekamu infrastruktūras sakārtošanas pasākumu īstenošanai valsts sociālās aprūpes centros, 99 625 *euro* materiāli tehniskās bāzes atjaunošanai valsts sociālās aprūpes centros);

1.1.3. uz budžeta apakšprogrammu 97.02.00 "Nozares centralizēto funkciju izpilde", palielinot dotāciju no vispārējiem ieņēmumiem un izdevumus 474 895 *euro* apmērā, tai skaitā precēm un pakalpojumiem 205 000 *euro* apmērā to nozares ēku tehniskās apsekošanas nodrošināšanai, kurās izvietoti valsts sociālās aprūpes centri, un pamatkapitāla veidošanai 269 895 *euro* apmērā (4 185 *euro* Valsts sociālās apdrošināšanas aģentūras materiāli tehniskās bāzes (datortehnikas) atjaunošanai un 265 710 *euro* nozares centralizētās informācijas tehnoloģiju funkcijas nodrošināšanai);

1.2. no budžeta apakšprogrammas 20.02.00 "Izdienas pensijas", samazinot dotāciju no vispārējiem ieņēmumiem un izdevumus sociālajiem pabalstiem (izdienas pensijām) 624 561 *euro* apmērā:

1.2.1. uz budžeta apakšprogrammu 05.62.00 "Invaliditātes ekspertīžu nodrošināšana", palielinot dotāciju no vispārējiem ieņēmumiem un izdevumus 74 469 *euro* apmērā, tai skaitā precēm un pakalpojumiem 9 145 *euro* apmērā un pamatkapitāla veidošanai 65 324 *euro* apmērā Veselības un darbspēju ekspertīzes ārstu valsts komisijas materiāli tehniskās bāzes (datortehnikas) atjaunošanai;

1.2.2. uz budžeta apakšprogrammu 07.01.00 "Nodarbinātības valsts aģentūras darbības nodrošināšana", palielinot dotāciju no vispārējiem ieņēmumiem un izdevumus 44 878 *euro* apmērā, tai skaitā precēm un pakalpojumiem 3 100 *euro* apmērā un pamatkapitāla veidošanai 41 778 *euro* apmērā Nodarbinātības valsts aģentūras materiāli tehniskās bāzes (datortehnikas) atjaunošanai;

1.2.3. uz budžeta apakšprogrammu 21.01.00 "Darba tiesisko attiecību un darba apstākļu kontrole un uzraudzība", palielinot dotāciju no vispārējiem ieņēmumiem un izdevumus 115 933 *euro* apmērā, tai skaitā precēm un pakalpojumiem 9 145 *euro* apmērā un pamatkapitāla veidošanai 106 788 *euro* apmērā Valsts darba inspekcijas materiāli tehniskās bāzes (datortehnikas) atjaunošanai;

1.2.4. uz budžeta apakšprogrammu 22.01.00 "Valsts bērnu tiesību aizsardzības inspekcija un bērnu uzticības tālrunis", palielinot dotāciju no vispārējiem ieņēmumiem un izdevumus 4 923 *euro* apmērā, tai skaitā precēm un pakalpojumiem 620 *euro* apmērā un pamatkapitāla veidošanai 4 303 *euro* apmērā Valsts bērnu tiesību aizsardzības inspekcijas materiāli tehniskās bāzes (datortehnikas) atjaunošanai;

1.2.5. uz budžeta apakšprogrammu 97.02.00 "Nozares centralizēto funkciju izpilde", palielinot dotāciju no vispārējiem ieņēmumiem un izdevumus pamatkapitāla veidošanai 384 358 *euro* apmērā Valsts sociālās apdrošināšanas aģentūras materiāli tehniskās bāzes (datortehnikas) atjaunošanai;

1.3. budžeta apakšprogrammas 05.01.00 "Sociālās rehabilitācijas valsts programmas" izdevumu subsīdijām un dotācijām ietvaros 2018.–2020. gada prioritārā pasākuma "Sociālās rehabilitācijas pakalpojumu klāsta pilnveidošana (papildināšana)" pasākuma "Psihosociālās rehabilitācijas pakalpojumu ieviešana atbilstoši Sociālo pakalpojumu un sociālās palīdzības likumā noteiktajam" pakalpojumam "Psihosociālās rehabilitācijas nodrošināšana bērniem, kuriem nepieciešama paliatīvā aprūpe, un ar viņiem vienā mājsaimniecībā dzīvojošiem ģimenes locekļiem vai audžuģimenei" piešķirtos līdzekļus 142 831 *euro* apmērā novirzīt rindas samazināšanai pēc tehniskajiem palīglīdzekļiem;

1.4. budžeta apakšprogrammas 05.01.00 "Sociālās rehabilitācijas valsts programmas" izdevumu subsīdijām un dotācijām ietvaros 2018.–2020. gada prioritārā pasākuma "Sociālās rehabilitācijas pakalpojumu klāsta pilnveidošana (papildināšana)" pasākuma "Psihosociālās rehabilitācijas pakalpojumu ieviešana atbilstoši Sociālo pakalpojumu un sociālās palīdzības likumā noteiktajam" pakalpojumam "Psihosociālās rehabilitācijas nodrošināšana personām ar prognozējamu vai pirmreizēju invaliditāti, kuras cēlonis ir onkoloģiska slimība, un viņu ģimenes locekļiem" piešķirtos līdzekļus 100 754 *euro* apmērā novirzīt rindas samazināšanai pēc tehniskajiem palīglīdzekļiem;

1.5. budžeta apakšprogrammas 05.01.00 "Sociālās rehabilitācijas valsts programmas" izdevumu subsīdijām un dotācijām ietvaros 2018.–2020. gada prioritārā pasākuma "Sociāla rakstura institūcijām kapacitātes stiprināšanai un sociālām programmām bērnu tiesību aizsardzības jomās un ar šiem pasākumiem saistīto IT sistēmu pielāgošanai" pasākumam "Sociālās rehabilitācijas pakalpojumu no psihoaktīvajām vielām atkarīgām nepilngadīgām personām nodrošināšana" piešķirtos līdzekļus 36 167 *euro* apmērā novirzīt rindas samazināšanai pēc tehniskajiem palīglīdzekļiem.

2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Labklājības ministre R. Petraviča